રાજીવભાઈ ભાવનગરની નજીક આવેલ રંઘોળા ગામમાં રહેતા હતાં, તે પોતાના પિતાના એકના એક સંતાન હતાં, તેમના પિતાને રંઘોળામાં 100 વિઘા જમીન હતી, પોતાના ગામમાં રાજીવભાઈના પિતા એટલે કે મોહનભાઈનું ખુબ જ માન-પાન હતું, મોહનભાઇ પોતાના ગામનાં જમીનદાર તો હતાં જ અને સાથે – સાથે પોતાના ગામનાં સરપંચ પણ હતાં, ગામ આખામાં કોઈને કંઈપણ તકલીફ કે પ્રશ્નો હોય તો લોકો મોહનભાઇ પાસે આવતા હતાં, અને ભાગ્યે જ એવું બન્યું હશે કે મોહનભાઇનાં ઘરેથી કોઈ ન્યાય મેળવ્યા વગર ગયું હોય, ગમે તેવો પ્રશ્ન હોય, તેનું નિરાકરણ મોહનભાઇ પાસે હોય જ, મોહનભાઇ દ્રઢપણે એવું માનતાં હતાં કે ન્યાય હંમેશા તટસ્થ અને સત્યનાં પક્ષમાં જ હોવો જોઈએ, પછી સામે ભલે કોઈ પણ વ્યક્તિ હોય, અન્યાય કરનારને કે ગુન્હો કરનારને સજા થવી જ જોઈએ, પછી ભલે પોતાનું સંતાન જ કેમ ના હોય. . !